b'\n_START_ARTICLE_\nSemken\n_START_SECTION_\nDokazi\n_START_PARAGRAPH_\nEdini primarni dokaz o Semkenu je rjav  pe\xc4\x8datnik v obliki skarabeja, izdelan iz lojevca, najden v Leontopolisu v delti Nila. Na pe\xc4\x8datniku ima naziv Heka-\xc4\x8dasut \xe2\x80\x93 vladar tujih de\xc5\xbeel, ki je povezan izklju\xc4\x8dno s prvimi hi\xc5\xa1kimi vladarji. Oblika skarebeja ka\xc5\xbee, da je bil izdelan bodisi v  \xc5\xa0tirinajsti, \xc5\xa1e bolj verjetno pa v Petnajsti dinastiji. _NEWLINE_Lokacija, na kateri je bil pe\xc4\x8datnik najden, njegova oblika in naziv vladarja so Kima Ryholta privedli do sklepa, da je Semken pripadal zgodnji Petnajsti dinastiji, vendar priznava, da gre samo za domnevo. K temu dodaja, da naziva Heka-\xc4\x8dasut, tudi \xc4\x8de je zagotovo iz obdobja Petnajste dinastije, niso imeli samo vladarji te dinastije.'